Širdžialapė haldina
Širdžialapė haldina (Haldina cordifolia) – raudininių (Rubiaceae) šeimos lapuotis, paplitęs Indokinijos (pietų Kinija, Laose, Kambodžoje, Tailande, Vietname, Mianmare) ir Indostano (Bangladeše, Indijoje, Nepale, Šri Lankoje) pusiasaliuose. Augalo introdukcija atlikta Nigerijoje. Medis užauga iki 30 m aukščio, kamienas iki 110 cm skersmens, Medžio žievė žvynuota pilkšvai rudos iki rausvai rudos spalvos. Lapai priešiniai 20 cm ilgio ir 15 cm pločio, smailėjantys, prie kotelio širdiški. Žiedai penkialapiai geltonai oranžinės ar rožinės spalvos, žydi šluotele. Medžio žievė turi antiseptinių savybių ir naudojama medicinoje. Mediena – statybinėms medžiagoms.